ସେପ୍ଟେମ୍ବର ୨୦୦୮ରେ କମିଶନ ତାଙ୍କର ପ୍ରଥମ ରିପୋର୍ଟ ଭାଗ ୧ ପ୍ରକାଶ କରିଥିଲେ ।ଏହା ମୂଳତଃ ଗୁଜରାଟ ପୋଲିସର ପ୍ରତିପାଦିତ ଷଡ଼ଯନ୍ତ୍ରର ଏକ ସିଦ୍ଧାନ୍ତ ଉପରେ ପର୍ଯ୍ୟବେସିତ ଥିଲା । ଗୋଧ୍ରାର ଜଣେ ଚାପରାସି ମୌଲବୀ ହୁସେନ ହାଜି ଇବ୍ରାହିମ ଉମର୍ଜି ଏବଂ କେନ୍ଦ୍ରୀୟ ଗଛିତ ପୁଲିସ ବଳରୁ ନିଲମ୍ବିତ ଅଧିକାରୀ ନାନୁମିଆଁ ଘଟଣା ପଛର ମୁଖ୍ୟ ଷଡ଼ଯନ୍ତ୍ରକାରୀ ଭାବେ ଉପସ୍ଥାପିତ ହୋଇଥିଲେ । କମିଟି ସେହି ସମୟରେ ବନ୍ଦୀ ଥିବା ଏକ ଅପରାଧୀ ଜବିର ବିନଆମିନ ବେହରାଙ୍କ ପ୍ରଦତ୍ତ ଏହି ବୟାନ ପ୍ରମାଣକୁ ସରଂକ୍ଷିତ ରଖିଥିଲେ । ପରେ ସେ ଏପରି ବୟାନ ଦେଇନାହିଁ ବୋଲି କହିଥିଲେ । ଏଥି ସହ ଦୋଷୀ ଚିହ୍ନଟ ହୋଇଥିବା ରଜାକ କୁରକୁର, ଯିଏ ଟ୍ରେନ ଆସିବା ପୂର୍ବରୁ ନିଜ ଗେଷ୍ଟ ହାଉସରେ ୧୪୦ ଲିଟର ପେଟ୍ରୋଲ ମହଜୁଦ ରଖିଥିଲେ, ଦହନଶୀଳ ଦ୍ରବ୍ୟ ବ୍ୟବହୃତ ହୋଇଥିବା ଫୋରେନ୍ସିକ ରିପୋର୍ଟ ସହ କମିଟି ରଜାକକୁ ଘଟଣାର ମୁଖ୍ୟ ସୂତ୍ରଧର ଅଭିଯୁକ୍ତ କରିଥିଲେ । ଏହି ରିପୋର୍ଟରେ ସିଗନାଲ ଫଲିଆ ଅଞ୍ଚଳର ୧୦୦ରୁ ଅଧିକ ମୁସଲିମ ଟ୍ରେନ ଆକ୍ରମଣ କରିଥିଲେ ବୋଲି କମିଟି ଉପନୀତ ହୋଇଥିଲେ ।

ଉଚ୍ଚ ନ୍ୟାୟାଳୟଙ୍କ ବିଚାର
ପ୍ରତିକ୍ରିୟା
ନିଯୁକ୍ତି
ରିପୋର୍ଟ